食完呢間荃灣嘅潮州嘢真係念念不忘，佢不但有各種唔同種類嘅潮州菜揀，其中我最鍾意嘅就係以下呢兩款啦。第一個係搣面猴，呢種面係用手一舊一舊咁樣搣出黎，口感有啲似刀削麵，識落煙煙銀銀，都唔錯架。重點係佢個湯有濃郁嘅鮮蝦味，加埋魷魚、豬油渣，真係冇得彈。第二個就係豬油渣蒸蛋，我發現我對豬油渣真係情有獨鍾，佢每一粒都炸得好香口，脆卜卜，有豬油嘅香味，但係又唔會太肥膩。底下個蛋就整得好滑溜，好有蛋香，火候啱啱好，加埋豬油渣就係油香同蛋香都並存。